Сяргей Эдуардавіч Паліцевіч

Сяргей Паліцевіч (нар. , ) — беларускі футбаліст, абаронца мінскага «Дынама» і нацыянальнай зборнай Беларусі.

 Клубная кар’ера 
Выхаванец лідскага футбола, у 2007 гуляў за «Нафтан», а ў наступным годзе апынуўся ў «Крылах Саветаў» з Самары. Пазней вярнуўся ў «Нафтан» на правах арэнды.

У студзені 2011 падпісаў кантракт з мінскім «Дынама», дзе хутка стаў асноўным цэнтральным абаронцам. У кастрычніку 2013 разам з Аляксандрам Сулімам быў пераведзены ў дубліруючы склад, але праз месяц вярнуўся ў аснову і зноў заняў сваё месца ў цэнтры абароны.

У студзені 2014 падоўжыў кантракт з «Дынама» на два гады. У сезоне 2014 ужо трывала выступаў у аснове на пазіцыі цэнтральнага абаронцы. У сезоне 2015, пасля зыходу з «Дынама» Дзмітрыя Молаша і Ігара Стасевіча, стаў капітанам каманды.

Па заканчэнні сезона 2015 «Дынама» хацела падоўжыць супрацоўніцтва з абаронцам, але Паліцевіч меў намер працягнуць кар’еру за мяжой. 14 студзеня 2016 года ён падпісаў кантракт з турэцкім клубам «Генчлербірлігі». Неўзабаве замацаваўся ў стартавым складзе каманды. У чэрвені 2017 года падоўжыў пагадненне з «Генчлербірлігі» яшчэ на два гады.

Па выніках сезона 2017/18 «Генчлербірлігі» страціў месца ў турэцкай Суперлізе, і ў ліпені 2018 года Паліцевіч перайшоў у казахстанскі «Кайрат». Спачатку трывала гуляў у стартавым складзе, пазней стаў заставацца на лаўцы запасных. У сезоне 2019 звычайна быў запасным іграком, часам з’яўляўся на полі ў аснове.

У студзені 2020 года пакінуў «Кайрат» і неўзабаве папоўніў склад салігорскага «Шахцёра». У 2020—2021 гадах шмат прапусціў з-за траўм, а ў сезоне 2022 замацаваўся ў асноўным складзе каманды, стаў яе капітанам.

У студзені 2023 года па заканчэнні кантракта пакінуў «Шахцёр» і хутка стаў іграком мінскага «Дынама». У сакавіку быў абраны капітанам каманды.

 Міжнародная кар’ера 
Гуляў за моладзевую і алімпійскую зборныя Беларусі.

У маі 2014 года быў упершыню выкліканы ў нацыянальную зборную Беларусі. Дэбютаваў у зборнай 21 мая 2014 года ў таварыскім матчы супраць Ліхтэнштэйна.

 Дасягненні 
   Чэмпіён Беларусі (3): 2020, 2021, 2023
   Срэбраны прызёр чэмпіянату Беларусі (2): 2014, 2015
   Бронзавы прызёр чэмпіянату Беларусі (2): 2012, 2013
  Найлепшы абаронца чэмпіянату Беларусі: 2022
  У спісе 22 найлепшых футбалістаў чэмпіянату Беларусі (6): 2010, 2013, 2014, 2015, 2022, 2023
   Срэбраны прызёр чэмпіянату Казахстана (2): 2018, 2019
  Бронзавы прызёр моладзевага чэмпіянату Еўропы: 2011

 Крыніцы 

 Спасылкі 


Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Нафтан
Катэгорыя:Ігракі ФК Крылы Саветаў Самара
Катэгорыя:Ігракі ФК Дынама Мінск
Катэгорыя:Ігракі ФК Генчлербірлігі
Катэгорыя:Ігракі ФК Кайрат Алматы
Катэгорыя:Ігракі ФК Шахцёр Салігорск
Катэгорыя:Футбалісты на летніх Алімпійскіх гульнях 2012 года